armvectores/hy_wikipedia_2023 huggingface dataset:
Մարտին Լանդաու

Մարտին Լանդաու (անգլ.՝ Martin James Landau: հունիսի 20, 1928(1928-06-20)[…], Բրուքլին, Նյու Յորք, Նյու Յորք, ԱՄՆ - հուլիսի 15, 2017(2017-07-15)[…], Լոս Անջելես, Կալիֆոռնիա, ԱՄՆ), ամերիկացի դերասան, դերասանական վարպետության դասավանդող, խաղացել է նաև հեռուստատեսային ֆիլմերում ու սերիալներում։ Ունեցել է երկար տարիների դերասական կարիերա, 200-ից ավելի ֆիլմեր, հեռուստաֆիլմեր և սերիալներ, աշխատել է որպես ծաղրանկարիչ։
Բազմաթիվ կինոմրցանակների դափնեկիր է, այդ թվում` Օսկար, Ոսկե գլոբուս, Էմմի։


== Կենսագրություն ==
Մարտին Լանդաուն ծնվել է 1928 թվականին Նյու Յորքում, հրեական ընտանիքում։ Հայրը Մորրիս Լանդաու և մայրը Սելմա Բախման։ Ավարտել է Ջեյմս Մեդիսոնի ավագ դպրոցը, ապա սովորել և ավարտել Պրատտի ինստիտուտը։ Մոտ 5 տարի աշխատել է «Daily News» օրաթերթում որպես ծաղրանկարիչ, ցանկանալով դառնալ նկարիչ, սակայն արդյունքում ընտրել է դերասանի մասնագիտություն։
1955 թվականին ընդունվել է Նյու Յորքի Դերասանական ստուդիա, որտեղ սովորել է ապագա նշանավոր դերասան Սթիվ Մակքուինի հետ։ Հետագայում ծանոթացել է Ջեյմս Դինի հետ, ով դարձել է իր լավագույն ընկերը։
1957-1993 թվականներին ամուսնացած է եղել դերասանուհի Բարբարա Բեյնի հետ, նրան ունեցել են 2 աղջիկ` Սյուզան (ծն. 1960), մասնագիտությամբ պրոդյուսեր և Ջուլիետ (ծն. 1965), ով ծնողներին հետևով ընտրել է դերասանի մասնագիտություն։
Մարտին Լանդաուն մահացել է 2017 թվականին Լոս Անջելեսում, 89 տարեկան հասակում։ Որպես մահվան պատճառ նշվել է  արյունազեղումը և սրտային խնդիրները։


== Ֆիլմագրություն ==
Նրա մասնակցությամբ առավել նշանավոր ֆիլմերից են.«Հյուսիս-արևմուտքով դեպի հյուսիս» - 1959 «Կլեոպատրա» - 1963 «Երբևէ պատված պատմություններից ամենամեծը» - 1965 «Թաքեր. Մարդը և նրա երազանքը» - 1988 «Էդ Վուդ» - 1994 «Քաղաքապետարան» - 1996 «Հանցագործություններ և արարքներ» - 1999 «Նիրհած հովիտը» - 1999 Դերասանական գործունեության հետ միասին  Մարտին Լանդաուն դասավանդել է դերասանական վարպետություն։ Նրա ուսանողների թվում են եղել Ջեք Նիկոլսոնը և Անժելիկա Հյուսթոնը։
Վերջին աշխատանքը կինոյում ռեժիսոր Ատոմ Էգոյանի 2015 թվականի «Հիշել» ֆիլմն էր, որտեղ նրա խաղընկերն էր Հոլիվուդյան մեկ այլ տարեց նշանավոր դերասան Քրիստոֆեր Պլամմերը։
Խաղացել է «Կոլոմբո» հեռուստասերիալում։


== Պատկերներ ==

		
		
		
		
		


== Ծանոթագրություններ ==
Արևելք-արևմուտք

Արևելք-Արևմուտք, պայմանական անվանում, որը տրվում է Արևմուտքի զարգացած ժողովրդավարական պե­տությունների և հիմնականում արևելյան Եվրոպայի սոցիալիստական պե­տությունների միջև առաջացած հակա­սություններին։


== Պատմություն ==
Ընդհանուր առմամբ Արևելք-Արևմուտք հակասությունները դիտվում են որ­պես կապիտալիստական ուղիով և սո­ցիալիստական ուղիով զարգացող պե­տությունների արմատական տարբերու­թյունների տեսանկյունով։ Արևելք-Արևմուտք բաժա­նումը ձևավորվել է համաշխարհային երկրորդդ պատերազմից հետո և գոյատևել է մինչև 1990-ական թթ. ՝ երբ փլուգվեցին ԽՍՀՄ և սոցիալիստական ճամբա­րը, և ավարտվեց սառը պատերազմը։ Անհրաժեշտ է նշել, որ Արևելք-Արևմուտքի հակասութ­յուններն ընկալվում էին իբրև առհասա­րակ ժողովրդավարական և ամբողջատիրական վարչակարգերի, ազատա­կան և վարչահրամայական կառավար­ման, ազատության և բռնատիրության հակամարտություն, ընդորում երկու կող­մերն էլ միմյանց մեղադրում էին մեկը մյուսին ոչնչացնելու ձգտումների համար, որը հանգեցնում էր ընդհուպ ռազմական դիմակայության և առճակատման։ Այն ընդհանուր առմամբ ուներ համակողմա­նի բնույթ և այս կամ այն ձևով դրսևորվում էր բոլոր ոլորտներում։
Արևելք-Արևմուտք հակասությունները ժամանակ առ ժամանակ մեղմանում և ուժգնանում էին։ Մասնա­վորապես 70-ական թթ. լարվածության թուլացման շրջանում շրջանառության մեջ դրվեց Հյուսիս-Հարավ հարաբերությունների հարցը, որի շրջանակներում քննարկվում էին առավելապես տնտեսա­կան խնդիրներ։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин «Большой юридический словарь», 2002 թ, Москва
AM 748 I 4to

AM 748 I 4to, հին ձեռագրից մի հատված, որտեղ զետեղված էին Ավագ Էդդայի բանասեղծությունները։ Թվագրվում է մոտ 1300 տարի, XIV դարի սկզբին։ Հին ձեռագիրը կազմվել է կաշվեփայլից։ AM 748 I 4to-ն միակ հին ձեռագիրն է, որտեղպահպանվել է Baldrs draumarar։ Ուրիշ պոեմներ նույնպես ընդգրկված են Codex Regius-ում։
Հին ձեռագրից պահպանված 6 թերթերը պարունակում է հետևյալ առասպելական պոեմները։

Grímnismál (ամբողջովին)
Hymiskviða (ամբողջովին)
Baldrs draumar (ամբողջովին)
Skírnismál (մասամբ)
Hárbarðsljóð (մասամբ)
Vafþrúðnismál (մասամբ)
Völundarkviða (բանաստեղծական նախաբանի սկիզբ)


== Արտաքին հղումներ ==
Ձեռագրի ֆաքսիմիլային պատճենը AM 748 I 4to Archived 2011-08-11 at the Wayback Machine.
Ղողեթի

Ղողեթի (վրաց.՝ ღოღეთი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 760 մետր բարձրության վրա։ Շրջկենտրոն Քարելից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 122 մարդ։


== Ծանոթագրություններ ==
Բարատովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ԲարատովկաԲարատովկա (ուկրաիներեն՝ Баратівка), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1864 թվականին։
2001 թվականի տվյալներով Բարատովկա գյուղում բնակվում էր 1 088 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շվեդիայի բանակի թանգարան

Շվեդիայի բանակի թանգարան (շվեդերեն՝ Armémuseum), ռազմական պատմության թանգարան Ստոկհոլմի Էստերմալմ շրջանում։ Վերաբացվել է 2002 թվականին՝ երկար ժամանակ փակված լինելուց հետո, և 2005 թվականին ստացել է Ստոկհոլմի լավագույն թանգարանի կոչումը։ Թանգարանը ներկայացնում է Շվեդիայի ռազմական պատմությունը, ներառյալ երկրի չեզոքության ժամանակակից քաղաքականությունը, ինչպես նաև Շվեդիայի բանակը։


== Պատմություն ==
Շվեդիայի բանակի թանգարանը 1879 թվականից, բացման օրից ի վեր, տեղակայված է Ստոկհոլմի Էստերմալմ շրջանի Արթիլլերիգարդենում։ 17-րդ դարի կեսերից այս վայրն օգտագործվել է ռազմական նպատակներով, և շուրջ 300 տարի այստեղ է տեղակայված եղել հրետանու հիմնական պահեստը։ Ներկայիս շենքերը կառուցվել են 18-րդ դարի վերջում։ Թանգարանն ի սկզբանե հայտնի էր որպես հրետանային թանգարան, և բանակի թանգարան անվանումը ստացել է 1930-ականների սկզբին, որպեսզի ավելի ճշգրիտ արտացոլի թանգարանի գործունեությունը։ Թանգարանում իրականացվել է մեծ վերանորոգում, և նոր ժամանակակից շենքը բացվել է 1943 թվականին։


== Ցուցադրություններ ==
Ցուցադրություններում ներկայացված են պատերազմի և խաղաղության ժամանակ զինվորների, նրանց ընտանիքների և ընդհանուր բնակչության կենսապայմանները։ Դրանք ներառում են անցյալ դարերի զինվորների իրական չափերի ֆիգուրներ, ինչպես նաև շվեդական զորքերի խոշոր մարտերի, զենքի, ռազմական հագուստի և պատերազմի այլ ատրիբուտների տեսարաններ։ 17-րդ և 18-րդ դարերում Շվեդիայի կողմից գերեվարված ռազմավարն ու դրոշները ցուցադրվում են հատուկ սենյակում։
Թանգարանում ներկայացված է նաև շվեդ դիվանագետ, Հոլոքոստի ժամանակ նացիստներից հազարավոր մարդկանց կյանքեր փրկած Ռաուլ Վալենբերգի մասին պատմող փոքրիկ ցուցադրություն։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Website of the Swedish Army Museum
Կամպու Ալեգրի դի Լորդիս

Կամպու Ալեգրի դի Լորդիս (պորտ.՝ Campo Alegre de Lourdes), համայնք Բրազիլիայում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիա մարզում։ Մտնում է Ժուազեյրու գավառի կազմի մեջ։ Բնակչությունը կազմում է 28 688 մարդ՝ 2006 թվականի տվյալներով։ Գրավում է 2 753,919 կմ2 տարածք։ Բնակչության խտությունը՝ 10,4 մարդ/կմ²։


== Պատմություն ==
Քաղաքը հիմնադրվել է 1962 թվականի հուլիսի 5-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 48.658.297,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.726,02 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,580 (տվյալները՝ ՄԱԿ-ի զարգացման ծրագրի)։
Կալմազովո

Կալմազովո (ուկրաիներեն՝ Калмазове), գյուղ Ուկրաինայի Կիրովոգրադի մարզի Օլշանսկի շրջանում։
2001 թվականի տվյալներով Կալմազովո գյուղում բնակվում էր 552 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիրի Ռեիսի քարտեզ

Փիրի Ռեիսի քարտեզ (թուրքերեն՝ Pîrî Reis Haritası), թուրք ծովակալ և քարտեզագրության մեծ սիրահար Փիրի Ռեիսի կողմից 1513 թվականին Կոստանդնուպոլսում գծած քարտեզ։ Քարտեզը բարձր ճշգրտությամբ ցույց է տալիս Եվրոպայի և Հյուսիսային Աֆրիկայի արևմտյան ափեր, ինչպես նաև քարտեզին հեշտությամբ կարելի է նկատել Բրազիլիայի ծովափը և Հարավային Ամերիկայի արևելյան ծայրը։ Փիրի Ռեիսի քարտեզը բովանդակում է Ատլանտյան օվկիանոսի բազմաթիվ կղզիներ, այդ թվում Ազորյան և Կանարյան կղզիները (որպես առասպելական Անթիլիա կղզին)։ Շատերը կարծում են, որ քարտեզը բովանդակում է հարավային մայրցամաքի տարրերը, ինչը համարվում է հին քարտեզագիրների Անտարկտիդայի մասին տեղեկացված լինելու փաստը։


== Գրականություն ==
Afetinan, A.; Yolaç, Leman (trans.) (1954), The Oldest Map of America, Drawn by Piri Reis, Ankara: Türk Tarih Kurumu Basimevi, pp. 6–15 .
Afetinan, A. (1987), Life and Works of Piri Reis: The Oldest Map of America (2nd ed. տպ.), Ankara: Turkish Historical Society, OCLC 19674051 .
Hapgood, Charles H. (1966), Maps of the Ancient Sea Kings: Evidence of Advanced Civilization in the Ice Age, New York: Chilton Books, ISBN 0801950899 .
Ռոբերտ Էջանանցի

Ռոբերտ Էջանանցի (Ռոբերտ Քրիստափորի Գրիգորյան, հոկտեմբերի 25, 1946(1946-10-25), Առաջաձոր, Ղափանի շրջան, Հայկական ԽՍՀ, ԽՍՀՄ - մարտի 8, 2016(2016-03-08)), հայ մանկավարժ, հետազոտող, հայրենագետ։


== Կենսագրություն ==
Ռոբերտ Գրիգորյանը ծնվել է 1946 թվականի հոկտեմբերի 25-ին, Կապանի շրջանի Առաջաձոր գյուղում, գյուղական ուսուցիչներ Քրիստափոր Գրիգորյանի և Ծովիկ Սարգսյանի ընտանիքում։ Սկզբնական կրթությունը ստացել է Առաջաձորի յոթնամյա դպրոցում, այնուհետև ավարտել է Շրվենանցի միջնակարգ դպրոցը, ՀԽՍՀ լուսմինի մանկավարժական դասարանը, Կիրովականի մանկավարժական ինստիտուտի հեռակա բաժնի ֆիզմաթ ֆակուլտետը։ 1964 թվականին Կապանի ժողկրթության բաժնի կողմից գործուղվել է Լեռնաձորի ութամյա դպրոց, որպես մաթեմատիկայի ուսուցիչ։ Սյունիքի մարզում եղել է միակ ուսուցիչը, ով գործուղումով գյուղ է մեկնել, հիմնավորվել և 51 տարի անընդմեջ աշխատել նույն դպրոցում։
1976 թվականին նշանակվել է դպրոցի ուսմասվար, 1984 թվականից՝ տնօրեն։
1977 թվականին նրա աշխատանքի փորձն ուսումնասիրել է լուսմինի կոլեգիան, հրատարակել առանձին գրքույկով և կարճամետրաժ ֆիլմով։
Մասնակցել է հանրապետական, համամիութենական ուսուցչական, ջոկատավարների համագումարների որպես պատգամավոր, որտեղ հանդես է եկել ելույթներով։ Ընտրվել է ԽՍՀՄ մանկավարժական ընկերությունների համամիութենական խորհրդի անդամ։ Մեկ ուսումնական տարի Լեռնաձորում ղեկավարել է ԽՍՀՄ ՄԳԱ գիտահետազոտական ինստիտուտի մաթեմատիկայի ուսուցման փորձնական դասարանը։
Հրապարակել է լրագրային և ամսագրային 600-ից ավելի տարաբնույթ հոդվածներ։ Հայ մաթեմատիկական-պատմական նյութեր է հրապարակել խորհրդային և գերմանական ամսագրերում։ Խմբագրել է յոթ գրքույկ։


== Պարգևներ ==
ԳԴՀԻ «Գաուս-200» հուշամեդալ
«Մովսես Խորենացի» մեդալ
«Ակսել Բակունց» մեդալ
Արժանացել է ՀՀ ԿԳՆ Ոսկե հուշամեդալի, սակայն հրաժարվել է։


== Ծանոթագրություններ ==


== Արտաքին հղումներ ==
Դիմագիծ, Ռոբերտ Էջանանցի
Սաթիքյոյ

Սաթիքյոյ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից 3 կմ հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վելիկի Լես (գյուղ, Կորոստենի շրջան)

Անվան այլ կիրառումների համար տե՛ս՝ Վելիկի ԼեսՎելիկի Լես (ուկրաիներեն՝ Великий Ліс), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1928 թվականին։
2010 թվականի տվյալներով Վելիկի Լես գյուղում բնակվում էր 105 մարդ։ Բնակավայրը զբաղեցնում է 1136 կմ² տարածք։ Բնակչության խտությունը կազմում էր 92,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Կապել Բալագիե

Լա Կապել Բալագիե (ֆր.՝ La Capelle-Balaguier), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 279 մարդ, բնակչության խտությունը` 20.88 մարդ/կմ²։ Բնակավայրը զբաղեցնում է 13.36 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 161 աշխատունակ (15-64 տարեկան)  բնակիչ, որոնցից ակտիվ էին 123-ը, իսկ ոչ ակտիվները` 38։ Ակտիվության ցուցանիշը կազմում է 76,4 %։ 123 աշխատունակ մարդկանցից աշխատել է 109 անձ (57 տղամարդ և 52 կին)։ Գործազուրկ են եղել 14 անձ (7 տղամարդ և 7 կին)։ 38 անաշխատունակներից 12-ը եղել են աշակերտներ կամ ուսանողներ, 19-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանուբի Հոֆկիրխեն

Դանուբի Հոֆկիրխեն (գերմ.՝ Hofkirchen (Donau)), Համայնք Գերմանիայում, Բավարիա երկրամասի վրա։
Հաշվետու է Ստորին Բավարիայի ադմինիստրատիվ շրջանին։ Մտնում է Պասաու շրջանի մեջ։ Բնակչությունը կազմում է 3623 մարդ (դեկտեմբերի 31, 2010 թվական)։ Զբաղեցնում է 32,69 կմ² տարածք։ Պաշտոնական կոդ- 09 2 75 127։


== Ծանոթագրություններ ==


== Արտաքին հղումներ ==
Պաշտոնական կայք
Կոշտամազ ֆոքստերիեր

Կոշտամազ ֆոքստերիեր, շների ցեղ, մեկը բազմաթիվ տերիերների խմբից։ Ցեղը ճանաչվել է FCI, CKC, AKC, ANKC, NKC, NZKC, APRI, UKC, ACR։
Կոշտամազ տերիերների չափսը միջինից ցածր է, բայց այս ցեղի շները իրենց չափի համեմատ բավականաչափ մեծ ֆիզիկական ուժի են տիրապետում։ Մազածածկույթի գույնը հիմնականում լինում է սև-սպիտակ կամ բաց դեղնավուն՝ վարդագույն նրբերանգով բծերով, կարճամազ է։
Ըստ ստանդարտի կոշտամազ տերիերների հասակը գերազանցում է 39 սմ-ն, իդեալական քաշը, որը պետք է բավարարի ցուցահանդեսային պայմանին որձ շան համար 8,25 կգ է, մի քիչ պակաս էգի համար։ Հարկ է նշել այս ցեղի լավ ատլետիկ մարմնակազմությունը, աչքի ընկնող ուժեղ ետևի վերջավորությունները, որի շնորհիվ կոշտամազ տերիերների կարող են կատարել բարձր ցատկեր։ Ցեղի կյանքի տևողությունը ավելի քան 15 տարի։


== Աղբյուրներ ==
Ստանդարտ FCI № 169 от 1.12.1997. Թարգմանություն(ռուս.)
Ստանդարտ FCI № 169 от 19.05.2009 Archived 2014-08-25 at the Wayback Machine. (անգլ.)
ֆոքստերիերների ասոսացիա(չաշխատող հղում)(անգլ.)
Կոշտամազ տերիերը  dogs-info.ru կայքում Archived 2016-03-05 at the Wayback Machine.(ռուս.)
Մերսում

Մերսում, մասաժ (ֆր.՝ massage), բուժման մեթոդ, իրականացվում է մարդու մարմնի մակերևույթին և օրգաններին ձեռքով կամ հատուկ սարքերով մեխանիկական և ռեֆլեկտոր գրգիռներ հաղորդելով։ Կիրառվել է Չինաստանում (մ․ թ․ ա․ 2-րդ հազարամյակ), Հնդկաստանում, Հին Հունաստանում, Եգիպտոսում և Հռոմում։ Մերսումը գրգռում է մաշկի, մկանների, հոդերի, անոթների պատերի նյարդային վերջույթները, կենտրոնական նյարդային համակարգը և ներքին օրգանները, նպաստում մաշկի անոթների լայնացմանը, արյան շրջանառության արագացմանը, բարելավում է հյուսվածքների սնուցումը, ուժեղացնում քրտնագեղձերի արտ ազատական ֆունկցիան։
Դոմեյնային անուն

Դոմենային անունը կամ ենթատիրույթային անունը նույնականացնող տեքստային գրություն, որը սահմանում է Համացանցում վարչական ինքնավարության, լիազորության և վերահսկման տիրույթը։ Դոմենային անվանումները կառուցվում են ըստ Դոմենային անվանումների համակարգի (DNS) կանոնների և գործառությների։
Դոմեյնային անունները օգտագործվում են տարբեր նպատակենրով և ըստ այդ ունեն տարբեր կիրառելություն` կախված հասցեավորման նպատակներից։ Ընդհանուր դեպքում, ենթատիրույթային անվան հետևում գտնվում է ցանցային հանգույց (IP ռեսուրս), օրինակ․ Համացանցին միացված անձնական համակարգիչ, որևէ ցանցային ծառայություններ մատուցող սեռվեր, վեբ կայքի հասանելիություն ապահովող սեռվեր, կամ բուն կայքը։
Դոմենային անունները կառուցվում են հիերարխիկ սկզբունքով (այստեղից ենթատիրույթի, ենթադոմեյնի կամ սաբդոմեյնի հասկացողությունը)։ Հիերարխիայի ամենավերևում գտնվում է, գլխավոր (արմատական) դոմեյնը (անգլ.՝ DNS root), որը անուն չունի։ Առաջին մակարդակի դոմեյնները, անվանվում են վերին մակարդակի դոմեյններ (անգլ.՝ top-level domains (TLDs))։ Տարբերում են ընդհանուր վերին դոմեյններ (generic top-level domain (gTLDs)), օրինակ հայտնի com, info, net և org, և երկրի կոդից բաղկացած, ազգային դոմեյններ (country code top-level domains (ccTLDs)), օրինակ․ Հայաստանինը՝ .am, ԱՄՆինը՝ .us, Ռուսաստանինը՝ .ru։ Նշված վերին մակարդակի դոմեյններից ցած, գտնվում են 2-րդ և 3-րդ մակարդակի դոմեյններ, որոնք որպես կանոն, կարող են օգտագործել վերջնական օգտագործողների կողմից, որոնք ուզում են միացնել լոկալ ցանկը Համացանցին, ստեղծել հրապարակավ հասանելի ռեսուրսներ, օրինակ ունենալ վեբ կայք։ Նման հասցների գրանցումը, կազմակերպվում է դոմենային անվան գրանցողը (domain name registrar), ով վաճառում է իր ծառայությունները իրավաբանական և ֆիզիկական անձանց։ Որոշ երկրներ, ընդհանուր դեպքում վաճառում են, միայն 3-րդ մակարդակի դոմեյնային անվանումներ, օրինակ Մեծ Բրիտանյաի հայտնի, .co.uk, այլ երկրներում, 2-րդ մակարդակի դոմեյնային անունը, տրամադրում են միայն երկրում գրանցված, իրավաբանական անձանց, որոշակի ստուգումներից հետո։
Չնայած դոմեյնային անվանումների համակարգը զգայուն չէ մեծատառ և փոքրատառ անվանումների հանդեպ, տեքստում ավելի սահուն ընկալվելու համար, դոմեյնային անվանումները ընդունված է գրել փոքրատառ։ Օգտագործման հեշտացման համար, դոմեյնային անվան վերջին կետը, հաճախ կարելի է բաց թողնել (օրինակ «hy.wikipedia.org», «hy.wikipedia.org.»-ի փոխարեն)։


== Արտաքին հղումներ ==
Դոմենային անվանումները կարգավորող ICANN ընկերության կայքը
.am տիրույթի կարգավորող Հայաստանի տեղեկատվական կենտրոն կազմակերպության կայքը
Կաշկեն

Կաշկեն (ռուս.՝ Кашкен), գետ Ռուսաստանում, հոսում է Կեմերովոյի մարզ։ Գետի գետաբերանը գտնվում է Կոնդոմա գետի ձախ ափում 342 կմ հեռավորությամ։ Գետի երկարությունը կազմում է 17 կմ։
(3121) Տամինես

(3121) Տամինես (անգլ.՝ Tamines), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,227304 ա. մ., առավելագույնը մոտենում է 2,0354 ա. մ. հեռավորության վրա և հեռանում 2,4192 ա. մ.։ Արեգակի շուրջ մեկ ամբողջական պտույտ է կատարում 1214,14 երկրային օրվա ընթացքում, իր ուղեծրով շարժվելով միջինում 0,296507 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3121) Տամինես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(20540) Մարհալպերն

(20540) Մարհալպերն, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20540) Մարհալպերն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրել է Տիեռնի

Պրել է Տիեռնի (ֆր.՝ Presles-et-Thierny), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Լան-2 համայնքի կազմի մեջ։ Համայնքի շրջանն է Լանը։
Համայնքի INSEE կոդը՝ 02621:


== Բնակչություն ==
2010 թվականի տվյալներով՝ համայնքի բնակչությունը կազմում է 383 մարդ։ 


== Տնտեսություն ==
2010 թվականին համայնքի 264 աշխատունակ (15-64 տարեկան) բնակիչներից 187-ը տնտեսապես ակտիվ էին, իսկ 77-ը համեմատաբար ոչ ակտիվ (ակտիվության ցուցանիշը կազմել է 70,8 %, 1999 թվականին եղել է 70,2 %)։ 187 տնտեսապես ակտիվ բնակիչներից աշխատում էին 172-ը (88 տղամարդ և 84 կին), գործազուրկ էին 15 մարդ (7 տղամարդ և 8 կին)։ 77 տնտեսապես ոչ ակտիվ բնակիչներից 27-ը եղել են աշակերտներ կամ ուսանողներ, 35-ը՝ թոշակառուներ, 15-ը տնտեսապես ոչ ակտիվ էին այլ պատճառներով
:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ - Պրել է Տիեռնի (ֆր.)
Վերափոխման տաճար (Վլադիմիրովսկայա)

Անվան այլ կիրառումների համար տե՛ս՝ Սուրբ Աստվածածնի Վերափոխման եկեղեցի (այլ կիրառումներ)Վերափոխման տաճար (ռուս.՝ Успенский храм), ուղղափառ եկեղեցի Ռուսաստանի Ռոստովի մարզի Կրասնի Սուլինի շրջանի Վլադիմիրովսկայա գյուղում։ Ենթարկվում է Ռուս Ուղղափառ եկեղեցու Մոսկվայի պատրիարքության Սուլինի գործակալության Շախտիի և Միլլերովոյի թեմին։
Տաճարի հասցեն՝  Ռուսաստան, Ռոստովի մարզ, Կրասնի Սուլինի շրջան, գյուղ Վլադիմիրովսկայա։


== Պատմություն ==
Վլադիմիրովսկայա ստանիցայի Վերափոխման տաճարը ներկայիս Ռոստովի մարզի Կրասնի Սուլինի շրջանում կառուցված առաջին ուղղափառ եկեղեցին է։
Վերափոխման եկեղեցին կառուցվել է 1830 թվականին նախքան Վլադիմիրովսկայա բնակավայրի ձևավորումը։ Այն պատկանում էր Նովոիվանովկա ստանիցային, որը հետագայում անցել է Վլադիմիրովսկայա ստանիցային։
Տաճարը կառուցվել է փոխգնդապետի կնոջ՝ Մարիա Իվանովնա Բոբրիկովայի և ծխականների միջոցներով։ Դա քարե հիմքի վրա փայտե եկեղեցի էր։ Եկեղեցին չուներ զանգակատուն. զանգերը կախել էին սյուներից։
1874 թվականին ստանիցայում որոշեցին կառուցել նոր եկեղեցի, իսկ հնի գերանակապվածքը 1877 թվականին վաճառեցին Ուստ-Բելոկալիտվենսկայա ստանիցայի Սվինարյով խուտորին։ Նոր փայտե եկեղեցին 1874 թվականին կառուցվել է կազակ Ստեպան Շևիրևի միջոցներով։ Նոր եկեղեցին նույնպես փայտե էր, քարե հիմքի վրա, միաթոռ։ Եկեղեցու շինարարությունն արժեցել է 18500 ռուբլի։
Տաճարը կանգնած է եղել Մոսկվա-Կովկաս մայրուղում, որը Մոսկվան և Սանկտ Պետերբուրգը կապում էր Դոնի, Կուբանի և Կովկասի հետ։ Այդ պատճառով նրա հարևանությամբ ճանապարհորդների համար կառուցվել էր իջևանատուն։ Այնտեղ ժամանակին կանգ են առել Ալեքսանդր Պուշկինը, Նիկոլայ I-ը և Ալեքսանդր II-ը, որոնք այցելել են կառուցված Վերափոխման տաճարը։
19-րդ դարի վերջին - 20-րդ դարի սկզբին Վերափոխման եկեղեցու ծխում գործում էին Վլադիմիրովսկայա, Պրոխորովսկո-Կունդրյուչենկայա և Կալինովսկո-Օսիպովսկայա եկեղեցական-ծխական դպրոցները։ Դպրոցներն աշխատում էին Դոնի թեմի և տեղի ծխականների միջոցներով։
Ռուսաստանի քաղաքացիական պատերազմի ժամանակ Վլադիմիրովսկայայի գյուղացիները դուրս եկան բոլշևիկների դեմ՝ ձևավորելով հեծելազորային գունդ։ Դա գյուղացիների բռնաճնշումների պատճառ դարձավ։ Այստեղ երեք անգամ տեղի է ունեցել կազակաթափություն, կազակների մի մասը ենթարկվել է բռնաճնշումների։
20-րդ դարի 20-ական թվականներին Վերափոխման տաճարը փակվել է, այն որոշ ժամանակ օգտագործվել է որպես պահեստ։
Հայրենական մեծ պատերազմի տարիներին, գերմանական օկուպացիայի ժամանակ, 1942 թվականին տաճարը վերաբացվել է ծիսակատարությունների համար։ Տաճարը կրկին փակվել է 1950-ական թվականներին, այնտեղ տեղակայվել է մշակույթի տունը։


== Կղերականություն ==
Դյաչենկո Վասիլի Տիխոնովիչ (1861-1880)
Մարտինով Գրիգորի Իվանովիչ (1880-1900)
Բորիսով Վասիլի Անդրեևիչ (1900-1907)
Պոպով Նիկոլայ Վիկտորովիչ


== Գրականություն ==
Кудрявцев В. Успенская церковь ст. Владимировской / В. В. Кудрявцев // Криница. – 2002. – 22 авг. (№34) - С.4.
Кудрявцев В. Успенская церковь ст. Владимировской / В. В. Кудрявцев // Сулинская земля: страницы истории. – Ростов н/Д., 1999. - С.121 – 125.
Мякинченко В. Успенская церковь / В. А. Мякинченко // Сулин и сулинцы: слов. – справ. – Красный Сулин, 2002. – С.101.


== Արտաքին հղումներ ==
Успенская церковь
Հաբլի հաջորդականություն

Հաբլի հաջորդականությունը գալակտիկաների դասակարգումն է, որն առաջարկվել է 1936 թվականին Էդվին Հաբլի կողմից։ Դրանից հետո ավելի մանրամասն դասակարգումներ են առաջարկվել, բայց Հաբլի դասակարգումը դեռևս արդիական է։

E0—E7 — էլիպսաձև գալակտիկաներ, ունեն աստղերի համեմատաբար հավասար բաշխվածություն, առանց ակնհայտ միջուկի։ Թիվը ցույց է տալիս էքսցենտրիսիտետը. E0 գալակտիկաները գործնականում գնդաձև են, աճող թվով զարգանում է հարթեցումը։ Թիվը ցույց է տալիս պրոեկցիայի ձևը դիտման հարթության վրա, այլ ոչ թե գալակտիկայի իրական ձևը, որը դժվար է որոշել։S0 — ոսպնյակաձև գալակտիկաները սկավառակաձև են՝ ընդգծված կենտրոնական ուռուցիկությամբ, բայց առանց դիտելի թևերի։Sa, Sb, Sc, Sd — պարուրաձև գալակտիկաներ, որոնք բաղկացած են ուռուցիկությունից և թևեր պարունակող արտաքին սկավառակից։ Տառը ցույց է տալիս, թե որքան խիտ են թևերը։SBa, SBb, SBc, SBd — ձողիկով պարուրաձև գալակտիկաներ, որոնցում կենտրոնական ուռուցիկությունը հատում է վառ բարը (ձողիկ), որից ձգվում են թևերը։Irr — անկանոն գալակտիկաներ, որոնք չեն կարող վերաբերվել թվարկված դասերից որևէ մեկին։ IrrI տիպի գալակտիկաները պարունակում են պարուրաձև կառուցվածքի մնացորդներ, մինչդեռ IrrII-ն ունի բոլորովին անկանոն ձև։Ինքը՝ Հաբլը, այս հաջորդականությունը էվոլյուցիոն էր համարում։ Նրա կարծիքով, էվոլյուցիան տեղի է ունեցել էլիպսաձև գալակտիկաներից մինչև պարուրաձև գալակտիկաներ (նկարում՝ ձախից աջ)։ Այդ ժամանակից ի վեր էլիպսաձև գալակտիկաները պայմանականորեն կոչվում են վաղ դաս, իսկ պարուրաձև գալակտիկաները՝ ուշ դաս։ Օրինակ, E3-ն ավելի ուշ դաս է, քան E0-ը, բայց ավելի հին է, քան Sa-ը։ Գալակտիկաների առաջացման մասին ժամանակակից պատկերացումներն ասում են հակառակը՝ վաղ Տիեզերքում գերակշռում էին պարուրաձև և անկանոն գալակտիկաները, իսկ հսկա էլիպսաձև գալակտիկաները առաջացել են ավելի ուշ՝ միաձուլելով մեծ թվով պարուրաձև գալակտիկաներ։


== Պատմություն ==
Հաբլի հաջորդականությունը առաջարկվել է Էդվին Հաբլի կողմից 1926 թվականին և փոփոխվել նրա կողմից 1936 թվականին։ 1936 թվականին ավելացվել է ոսպնյակաձև գալակտիկաների դասը։


== Տես նաև ==
Գալակտիկաների մորֆոլոգիական դասակարգում
Յուրօրինակ գալակտիկաներ


== Ծանոթագրություններ ==


== Արտաքին հղումներ ==
Классификация галактик на astr.ua.edu(անգլ.)
T.H. Jarrett. Near-Infrared Galaxy Morphology Atlas(անգլ.)
Լագոդովկա (գյուղ, Կազանկայի շրջան)

Լագոդովկա (ուկրաիներեն՝ Лагодівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1905 թվականին։
2001 թվականի տվյալներով Լագոդովկա գյուղում բնակվում էր 282 մարդ։ Բնակավայրը զբաղեցնում է 0,443 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաքիայոլի

Մաքիայոլի (իտալերեն՝ macchiaioli, macchia-բիծ), իտալացի գեղանկարիչների խումբ, որը կազմավորվել է 1860 թվականին, Ֆլորենցիայում և այդպես է կոչվել գեղանկարչական ագատ մաներա որդեգրելու պատճառով։ Խմբի ներկայացուցիչները (գեղանկարիչներ Տելեմակո Սինյորինի, Ջիովաննի Ֆաթթորի, Սիլվեստրո Լեգա, Ջուզեպպե Աբբատի, խմբի տեսաբան, քանդակագործ Ադրիանո Չեչոնի և ուրիշներ), որոնք Ջ. Մաձինիի և Ջուզեպպե Գարիբալդիի ղեկավարած ազգային-ագատագրական շարժման մասնակիցներ էին, իրենց արվեստում քարացած ու փքուն ակադեմիզմին հակադրեցին դեմոկրատական սյուժեներ։ Նրանք պատկերում էին անցած պատերազմի դրվագները, նրա մասնակիցներին, հարազատ բնությունը, հաճախ աշխատում պլենէրում։ Մաքիայոլիի ստեղծագործություններին բնորոշ են մոտիվների կենսական ճշգրտությունը, լակոնիզմը, հորինվածքների ազատ, պատահական բնույթը, երբեմն հյութեղ գունաբծերի հակադրամիասնությունը։ 1880-ական թվականներ խումբը կազմալուծվել է։ Մաքիայոլիի որոշ ներկայացուցիչներ հարել են իմպրեսիոնիզմին։
Նիկ Վուդման

Նիկ Վուդման (անգլ.՝ Nick Woodman, հունիսի 24, 1975(1975-06-24), Մենլո պարկ, Սան Մատեո շրջան, Կալիֆոռնիա, ԱՄՆ), ամերիկացի ձեռներեց, հիմնադիր և գլխավոր տնօրեն GoPro ընկերության։


== Կյանքը և կարիերան ==
Վուդմանը մեծացել է Կալիֆոռնիա նահանգի Ատերտոն քաղաքում։ Դպրոցում նա ամենից շատ հետաքրքրված էր սպորտով։ Իսկ ավագ դասարաններում նրան լրջորեն սկսեց հետաքրքրել ճանապարհորդությունները, հենց սա մեծ նշանակություն ունեցավ հետագա համալսարանի ընտրության վրա։ Նա ընդունվել է Կալիֆոռնիայի համալսարան։ Ուսումը ավարտելուց հետո Նիկը որոշում է բացել սեփական բիզնեսը, այդ իսկ պատճառով հիմնում է Funbug ընկերությունը։ Դա մի կայք էր, որտեղ մարդիկ կարող էին խաղալ հին խաղեր։ Նա կայքում կատարում է մոտ 4 միլիոն դոլարի ներդրում։ Սակայն որոշ ժամանակ անց կայքը սնանկանում է.:
Մի քանի օր անց Նիկը Ավստրալիա է ուղևորվում զբոսնելու նպատակով։ Այնտեղ նա նկատեց, որ բարձրակարգ սպորտային լուսանկարները կարող են արվել միայն պրոֆեսիոնալ մարզիկների կողմից, որոնք հատուկ մարդկանց են վարձել։ Այնպես որ, նա որոշեց ստեղծել անջրանցիկ տեսախցիկ։ Առաջիկա մի քանի տարիների ընթացքում նա զարգացրեց իր սեփական տեսախցիկը։ Երբ տեսախցիկն արդեն պատրաստ էր, նա ուղարկեց այն չինական արտադրողի, որտեղից նա ստացավ առաջին պատրաստված նմուշը։ Առաջին GoPro ֆոտոխցիկը ստեղծվել է 2004 թվականին։ Չինաստանում նա ստացել է իր առաջին պատվերները իր տեսախցիկի համար և այդ պահից վաճառքը սկսեց աճել մեծ արագությամբ։ Այսպիսով, 2012 թվականին վաճառվել է 2,3 միլիոն տեսախցիկ, իսկ ընկերության եկամուտը կազմել է 521 միլիոն դոլար։
Վուդմանը ամուսնացած է Ջիլ Սքուլլիի հետ։ Նրանք երեք զավակ ունեն և ապրում են Կալիֆոռնիա նահանգի Վուդսդեյս քաղաքում։


== Ծանոթագրություններ ==
Ստրախով (Սեմիկարակորսկի շրջան)

Ստրախով (ռուս.՝ Страхов), գյուղ Ռուսաստանի Ռոստովի մարզի Սեմիկարակորսկի շրջանում։ Մտնում է Տոպիլինսկի գյուղական համայնքի կազմի մեջ։
Հիդրոմեխանիկա

Հիդրոմեխանիկա ( < հիդրո... և մեխանիկա), հիդրոաերոմեխանիկա, մեխանիկայի բաժին, որն ուսումնասիրում է հեղուկ կամ գազանման միջավայրերի շարժման և հավասարակշռության օրինաչափությունները, ինչպես նաև դրանց փոխազդեցությունը միմյանց և պինդ մարմինների հետ։
Հիդրոմեխանիկա անվանումը, որը տվել է Բեռնուլին 1738 թվականին, ներկայումս լիովին չի արտահայտում, հետևապես նաև չի ընդգրկում գիտության այդ բնագավառի բոլոր հարցերը։ Այդ իսկ պատճառով այն փոխարինվել է հիդրոաերոմեխանիկա (հեղուկների և գազերի մեխանիկա) տերմինով։ Հիդրոմեխանիկան բաղկացած է հիդրոստատիկա և հիդրոդինամիկա ենթաբաժիններից։
Հիդրոմեխանիկայում հեղուկների և գազերի իրական մոլեկուլային կառուցվածքի փոխարեն ընդունվում է նյութական միջավայրի իդեալականացված մոդել, որն օժտված է երկու հիմնական հատկություններով՝ անընդհատությամբ (անխզելիությամբ) և շարժունությամբ (հոսունությամբ)։ 

Հիդրոմեխանիկայում հոծ միջավայրը դիտվում է որպես մեծ թվով, այսպես կոչված, «հեղուկ մասնիկներից»։ Այդ մասնիկների չափերն անհամեմատ փոքր են տվյալ հեղուկի (գազի) ուսումնասիրվող տիրույթի կամ դրա հետ փոխազդող պինդ մարմնի չափերից, սակայն բավականաչափ մեծ են մոլեկուլի ազատ վազքի ճանապարհից։
Ընդունելով հեղուկը որպես հոծ միջավայր, իսկ հիմնական ֆիզիկական մեծությունները՝ կետի կոորդինատների և ժամանակի անընդհատ ֆունկցիաներ, կարելի է տիրույթը դիտել որպես ֆիզիկական մեծությունների սկալյար կամ վեկտորական դաշտ։ Հեղուկի կամ գազի շարժման դիֆերենցիալ հավասարումների հիմնական համակարգը արտածվում է դասական մեխանիկայի և թերմոդինամիկայի ընդհանուր օրենքներից։ Զանգվածի պահպանման օրենքը հիդրոմեխանիկաում հանգեցնում է անխզելիության հավասարմանը, էներգիայի պահպանման օրենքը՝ էներգիայի հաշվեկշռի հավասարմանը, իսկ շարժման քանակի պահպանման օրենքը՝ շարժման հավասարմանը։
Ինչպես հեղուկները, այնպես էլ գազերն ունեն ներքին շփում կամ մածուցիկություն։ Գործնականում օգտագործվող հեղուկների և ոչ նոսր գազերի համար կիրառելի է լարվածության թենզորի բաղադրիչների և դեֆորմացիայի արագությունների գծային կապի վերաբերյալ Նյուտոնի օրենքը։ Իրական հեղուկների մեծ մասի համար ընդունվում է շփման ուժի նյուտոնյան տեսքը (նյուտոնյան հեղուկներ)։ Հեղուկների և գազերի ներքին շփումն արհամարհելիս դրանք կարելի է դիտել որպես իդեալական։


== Պատմություն ==
Հիդրոմեխանիկան որպես մեխանիկայի ինքնուրույն բաժին ձևավորվել է 18-րդ դարում։ 1755 թվականին Էյչերը ստացավ իդեալական հեղուկի շարժման դիֆերենցիալ հավասարումները և տվեց ճնշման դինամիկական սահմանումը։ 19-րդ դարի առաջին կեսին առաջացան հիդրոմեխանիկաի երկու նոր ճյուղավորումներ, մածուցիկ հեղուկի դինամիկա և գազային դինամիկա։ 1821 թվականին Նավիեն մշակեց մածուցիկ հեղուկի դինամիկայի հիմունքները, որոնք հետագա զարգացում ստացան Ատոքսի աշխատություններում։ Հեղուկում պինդ մարմնի շարժման ընդհանուր տեսությունը զարգացում ստացավ 19-րդ դարի երկրորդ կեսին։ 20-րդ դարի 40-ական թվականների կազմավորվեց հիդրոմեխանիկաի նոր բաժին՝ մագնիսական հիդրոմեխանիկա, որն ուսումնասիրում է գերձայնային և հիպերձայնային արագություններով շարժվող իրական համասեռ և ոչ համասեռ գազերի, պլազմայի, տիեզերական գազադինամիկայի, կենսաֆիզիկայի, կենսամեխանիկայի հարցերը և ոչ նյուտոնյան հեղուկների մեխանիկան։
Մագո

Անվան այլ կիրառումների համար տե՛ս՝ Մագո (այլ կիրառումներ)Մագո (ռուս.՝ Маго), գյուղ Ռուսաստանի Խաբարովսկի երկրամասի Նիկոլաևսկի շրջանի կազմում։
Բնակչությունը 2011 թվականին գրանցված տվյալներով կազմում էր 1460 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Հարությունյան (ֆուտբոլիստ)

Գևորգ Կառլենի Հարությունյան (փետրվարի 21, 1997(1997-02-21), Դիմիտրովգրադ (Ռուսաստան ), Ուլյանովսկի մարզ, Ռուսաստան), ազգությամբ հայ ռուսաստանցի ֆուտբոլիստ, հարձակվող և ձախ կիսապաշտպան։


== Կենսագրություն ==


=== Ակումբային կարիերա ===
Սկսել է ֆուտբոլով զբաղվել Դիմիտրովգրադում, իսկ 12 տարեկանից զբաղվել է «Ռուբին» ակադեմիայում։ 2012/13 մրցաշրջանից հանդես է եկել թիմի երիտասարդական կազմում։ 2014/15 մրցաշրջանում «Ռուբին-2»-ի կազմում անցկացրել է երեք հանդիպում երկրորդ դիվիզիոնում։ Կազանյան ակումբի հիմնական կազմում նորամուտը նշել է 2015 թվականի սեպտեմբերի 24-ին «խաբարովսկի ՍԿԱ»-ի դեմ Ռուսաստանի Գավաթի խաղում։
2017 թվականի գարնանը վարձավճարով տեղափոխվել է հայկական «Փյունիկ»։ Հայաստանի առաջնությունում նորամուտի Խաղը խաղացել է 2017 թվականի մարտի 5-ին «Գանձասարի» դեմ՝ ընդմիջմանը փոխարինման դուրս գալով Արթուր Նադիրյանի փոխարեն։ Առաջին անգամ աչքի է ընկել իր երկրորդ խաղում՝ 2017 թվականի մարտի 10-ին՝ գրավելով «Արարատի» դարպասը։ Ընդհանուր առմամբ կես մրցաշրջանում մասնակցել է 13 հանդիպման և դարձել մեկ գոլի հեղինակ երկրի առաջնությունում, ինչպես նաև 3 խաղի է մասնակցել Հայաստանի Գավաթի խաղարկությունում, որտեղ իր թիմի հետ դարձել է եզրափակչի մասնակից։ Վարձակալության ավարտից հետո վերադարձել է «Ռուբին»։


=== Կարիերան հավաքականում ===
Հրավիրվել է Ռուսաստանի պատանեկան հավաքական, այդ թվում՝ 2015 թվականի ապրիլին ընկերական մրցաշարում երկու հանդիպում է անցկացրել ԱՄԷ-ի և Չեխիայի հասակակիցների հետ։
Ֆուտբոլիստի խոսքով՝ բազմիցս հրավերներ է ստացել Հայաստանի պատանեկան և երիտասարդական հավաքականներից, սակայն «Ռուբինի» ղեկավարությունը նրան բաց չի թողել, քանի որ չեն ցանկացել, որ նա լեգեոների կարգավիճակ ունենա։


== Ծանոթագրություններ ==


== Արտաքին հղումներ ==
Геворг Арутюнян: «Моя цель — играть в первой команде»
Լիկյոր

Լիկյոր (ֆր.՝ liqueur, լատ.՝ liquor «հեղուկ» բառից), անուշաբույր, սովորաբար քաղցր խմիչք, որը պատրաստվում է մրգային կամ հատապտղային հյութերից, հոտավետ բույսերի թուրմերից, արմատներից, համեմունքներից և այլն։ Էթիլային սպիրտի պարունակությունը լիկյորում տատանվում է 15 %-ից մինչև 75 %, իսկ շաքարի պարունակությունը, որպես կանոն, տատանվում է 25 %-ից մինչև 60 %։


== Պատմություն ==
Լիկյորների առևտրային արտադրությունը սկսվեց Միջնադարում, երբ ալքիմիկոսները, բժիշկները և վանականները փնտրում էին կենսատու թուրմը։ Դա բերեց լայն տարածում գտած լիկյորների արտադրության, դրանց թվում նաև կրոնական միաբանությունների անունները կրող, որոնք առաջին անգամ ստացան այդ խմիչքը։ Մեր օրերում լիկյորների արտադրությունը զարգացած է գրեթե ամենուր, այս կամ այն տեղական տարատեսակները հաճախ են հիշատակվում ուղեցույցներում՝ զբոսաշրջիկների ուշադրությունը գրավելու համար։


=== Տարատեսակներ ===
Լիկյորների զանազանության և դրանց օգտագործման եղանակների պատճառով, գոյություն ունեն դրանց դասակարգման բազում տարբերակներ՝ ըստ թնդության, ըստ քաղցրության աստիճանի (Ֆրանսիայում հայտնի եղանակ), ըստ համային հիմնական բաղադրիչների (մրգային, ցիտրուսային, խոտաբույսային և այլն), ըստ սպիրտային հիմքի տեսակի։ Լիկյորի անունը կարող է ապրանքանիշ լինել (օրինակ՝ Baileys, Grand Marnier), կամ պարզապես ծագումնաբանական  անուն (Օրինակ՝ Irish cream, Կյուրասաո)Ավանդական լիկյորները բաժանվում են թունդ (35 %-45 % սպիրտ, 30 %-50 % շաքար), դեսերտային (25 %-30 % սպիրտ և 25 %-30 % շաքար) և կրեմ (15 %-23 % սպիրտ և 50 %-60 % շաքար)։ Առաջին խմբին են դասվում առավել հին լիկյորների մեծամասնությունը, որոնք արտադրվել էին վանականների, դեղագործների, հրուշակագործների կողմից։ Կրեմ-լիկյորները հայտնվել են համեմատաբար վերջերս, 20-րդ դարի կեսերին, դրանք տարբերվում են խտությամբ և շատ քաղցր համով։
Լիկյորները սովորաբար մատուցում են ճաշի վերջում՝ թեյի կամ սուրճի հետ։ Օգտագործում են ինչպես անապակ, այնպես էլ բազում խմիչքների և կոկտեյլների հետ խառնած։ Օգտագործվում են նաև բոլոր հնարավոր ուտեստների, առաջին հերթին աղանդերի պատրաստման համար։


== Հայտնի լիկյորներ ==
Սամբուկա
Շերիդանս
Բերենֆանգ
Ժենեպի (լիկյոր)
Կյուրասաո (խմիչք)


== Ծանոթագրություններ ==


== Գրականություն ==
Стюарт Уолтон Энциклопедия крепких спиртных напитков = The New Guide to Spirits and Liqueurs. — М: БММ, 2004. — С. 58-105. — 128 с. — ISBN 5-88353-196-2
Федор Евсевский Библия бармена. — 2-е изд.. — Евробукс, 2004. — С. 148-157. — 304 с. — ISBN 5-9900239-1-X
Վոլչոկ (գյուղ, Վոլչոկի գյուղական խորհուրդ)

Անվան այլ կիրառումների համար տե՛ս՝ ՎոլչոկՎոլչոկ (ուկրաիներեն՝ Вовчок), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Վոլչոկ գյուղում բնակվում էր 966 մարդ։ Բնակավայրը զբաղեցնում է 3092 կմ² տարածք։ Բնակչության խտությունը կազմում էր 312,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոգոց վանք

Անվան այլ կիրառումների համար տե՛ս՝ Հոգոց վանք (այլ կիրառումներ)Հոգոց վանք, հայկական վանական համալիր էր պատմական Վասպուրական նահանգում։ Վերջին քահանան եղել է Վահան քահանան, ով գործել է վանքում մինչ Մեծ Եղեռնը։ Ըստ ոչ պաշտոնական տվյալների ոչնչացվել է զինավարժությունների ժամանակ հատուկ հրամանով։
Գաղափարախոսական դիվերսիա

Գաղափարախոսական դիվերսիա (ռուս.՝ Идеологическая диверсия), Խորհրդային Միությունում պետական մակարդակով պաշտոնապես կիրառվող հասկացություն, որով սահմանվում էին ոչ կոմունիստական հայացքների դրսևորումները որպես ոչ խորհրդային «բուրժուական» կամ «արևմտյան» հոգեբանության և մտածելակերպի ուղիղ կամ կողմնակի ազդեցություն։


== Պատմություն ==
Առաջին անգամ «գաղափարախոսական դիվերսիա» եզրն առաջացել է Ռուսաստանում քաղաքացիական պատերազմի ժամանակ 1919 թվականին՝ խորհրդային քաղաքական բառապաշարում։ Դրա կիրառումը կապված էր կոմունիստական աշխարհահայացքի հաստատման բոլշևիկյան պայքարի և ռուսական հասարակության այն ժամանակվա ավանդական էթիկայի և բարոյականության ճնշման հետ։ Հասկացությունը կրում է բացահայտ հակամարտական, ռազմական բնույթ, ինչպես և զուգակցող այլ հասկացություներ, ինչպիսիք են. «գաղափարախոսական ճակատ», «գաղափարախոսական ճակատի մարտիկ», «գաղափարախոսական պայքար» և այլն։
Երկրորդ համաշխարհային պատերազմի հետ Սառը պատերազմի սկսման և Արևմտյան աշխարհի հետ պայքարի թեժացման պատճառով հասկացությունը սկսել է ավելի ակտիվորեն կիրառվել, այն մտել է ԽՍՀՄ ԿԿ բոլոր մակարդակների ամենօրյա բառապաշարի մեջ։ Հասկացությունը ավելի լայն տարածում և պրակտիկ կիրառում է ստացել ԽՍՀՄ ԿԿ Կենտկոմի գաղափարախոսության այնպիսի քարտուղարների աշխատանքներում, ինչպիսիք էն Անդրեյ Ժդանովը և Միխայիլ Սուսլովը։
1960-1980-ականներին «գաղափարախոսական դիվերսիա» հասկացության մեջ են սկսում ընդգրկել պետական մակարդակով արտասահմանյան քարոզչության արդյունք դիտարկվող այլախոհությունը։ «Գաղափարախոսական ուղղությամբ» աշխատանքների համար 1967 թվականին ստեղծվել է ԽՍՀՄ Պետական անվտանգության կոմիտեի 5-րդ վարչությունը, որի խնդիրն էր «գաղափարախոսական դիվերսիաների» դեմ պայքարը։


== Օգտագործման օրինակներ ==
Լեոնիդ Բրեժնև։ ԽՄԿԿ ԿԿ զեկույց և ներքին ու արտաքին քաղաքականության կուսակցության հիմնական խնդիրները.


== Ծանոթագրություններ ==
Կարմցով Վալմով

Կարմցով Վալմով  (գերմ.՝ Carmzow-Wallmow), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 678 մարդ (ըստ 2010 թվականի դեկտեմբերի 31-ի)։ Տարածքը կազմում է 31,86 կմ²։ Փոստային ինդեքս՝ 12 0 72 093։


== Ծանոթագրություններ ==


== Արտաքին հղումներ ==
Պաշտոնական էջ
Նեա-Իոնիա (Ատտիկա)

Նեա-Իոնիա (հուն․՝ Νέα Ιωνία «Նեա-Իոնիա»), քաղաք Հունաստանում, Աթենքի հյուսիսային արվարձան։ Գտնվում է ծովի մակարդակից 130 մ բարձրության վրա՝ Աթենական հարթավայրում, Տուրկովունիա լեռնաշղթայի ստորոտում, Աթենքից 7 կմ դեպի հյուսիս-արևելք։ Հյուսիսում սահմանակից է Իրակլիոնին, հարավում՝ Գալացիոնին, արևմուտքում՝ Նեա-Ֆիլադելֆիային և Նեա-Խալկիդոնին, արևելքում՝ Ամարուսիոնին։ Համանուն համայնքի ադմինիստրատիվ կենտրոնն է Հյուսիսային Աթենքում՝ Ատտիկա պատմական շրջանում։ 2011 թվականի մարդահամարի տվյալներով բնակչության թիվը կազմել է 67 134 մարդ։ Տարածքը 4,421 կմ²։ Բնակչության խտությունը կազմում է15 185,25 մարդ 1 կմ քառակուսի տարածքի վրա։ 2014 թվականի տեղական ընտրությունների ժամանակ քաղաքագլուխ է ընտրվել Իրակլիս Գոցիսը (հուն․՝ Ηρακλής Γκότσης): 1923 թվականին փոքրասիական տեղահանությունից և հույն-թուրքական բնակչության փոխատեղությունից հետո Պոդարադեսի (հուն․՝ «Ποδαράδες») շրջանում բնակություն հաստատեցին փախստականներ Սպարտայից և Պիսիդիայից (այժմ Ըսփարթա Թուրքիայում)։ Բնակավայրն ստացել է Նեա-Պիսիդիա անվանումը (հուն․՝ Νέα Πισιδία): Ավելի ուշ բնակչությունը համալրվել է փախստականներով, ովքեր տեղափոխվել էին Նեապոլից Կապադովկիա (այժմ Նևշեհիր), Անթալիայից և Ալանիայից Պամփիլիա, Զմյուռնիայից և շրջակա գյուղերից՝ Ուռլի և Այվալըք, Սաֆրանբոլուից Ինեբոլու, Կաստամոնու և Ակխիսարա։ Նեա-Իոնիա քաղաքը հիմնադրվել է 1928 թվականին։ Համայնքն ստեղծվել է 1933 թվականին։ Քաղաքի Իոնիա անվանումը ծագում է անտիկ աշխարհագրությունից. այդպես է անվանվել Փոքր Ասիայի արևմտյան ափը, որը հարավում սահմանակից էր Կարիային, իսկ հյուսիսում՝ Էոլիդային։ 1931 թվականին քաղաքում բացվել է «Նեա-Իոնիա» երկաթուղային կայարանը։
Քաղաքում գործում են երեք կայարաններ՝ Աթենական մետրոպոլիտեն, «Պեֆկակիա» և «Պերիսոս»։
Քաղաքում է գտնվում Նեա-Իոնիայի և Նեա Ֆիլադելֆիայի թեմական առաջնորդարանը։ Սուրբ Անշահախնդիրների Մայր տաճարը գտնվում Է քաղաքի կենտրոնում՝ համանուն հրապարակում։ Քաղաքի հովանավորը սուրբ նահատակ Գեորգի Նեապոլիտն է։ Փոքրասիական հույների Հունաստան տեղափոխվելու ժամանակ 1924 թվականին Գեորգի Նեապոլիտի մասունքները տեղափոխվել են Նեա-Իոնիայի Եվստաթեոս նահատակի եկեղեցի։


== Բնակչություն ==


== Ծանոթագրություններ ==


== Արտաքին հղումներ ==
Նեա-Իոնիա քաղաքի պաշտոնական կայքէջ
Օբիխոդի

Օբիխոդի (ուկրաիներեն՝ Обиходи), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1617 թվականին։
2001 թվականի տվյալներով Օբիխոդի գյուղում բնակվում էր 230 մարդ։ Բնակավայրը զբաղեցնում է 0,399 կմ² տարածք։ Բնակչության խտությունը կազմում էր 576,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջիլ Քլեյբերգ

Ջիլ Քլեյբերգ (անգլ.՝ Jill Clayburgh , ապրիլի 30, 1944(1944-04-30)[…], Նյու Յորք, Նյու Յորք - նոյեմբերի 5, 2010(2010-11-05)[…], Լեյքվիլ, Salisbury, Լիչֆիլդ շրջան, Կոնեկտիկուտ, ԱՄՆ), ամերիկյան դերասանուհի։


== Կենսագրություն ==
Ջիլ Քլեյբերգը ծնվել է Նյու Յորքում, հարուստ հրեական արդյունաբերողի ընտանիքում։ Նրա հայրական կողմի տատը օպերային երգչուհի Ալմա Լեյչենբրուխ Քլեյբերգն էր։ Մանկությունն անցել է Մանհեթենի Վերին Իստ-Սայդ թաղամասում։ Ավարտելով Brearley School դպրոցը, ընդունվել է Sarah Lawrence College քոլեջ, որն ավարտելուց հետո դերասանուհի դառնալու ցանկություն է հայտնել։
Սկզբնական շրջանում հանդես է եկել Բոստոնի թատրոնում, իսկ 1968 թվականից ելույթներ է ունեցել Բրոդվեյում։ Առաջին անգամ կինոյում նկարահանվել է 1963 թվականին` «Հարսանեկան երեկույթ» կինոնկարում, սակայն կինոյի ասպարեզում հաջողության նա հասել է 1976 թվականին, նկարահանվելով «Արծաթե նետը» կինոնկարում։ Հաջողությամբ էր պսակված նաև 1978 թվականին նկարահանված «Չամուսնացած կինը» կինոնկարում նրա դերակատարումը, որի համար նա Կաննի կինոփառատոնում արժանացել է կանացի լավագույն դերակատարման համար մրցանակին և ներկայացվել «Օսկար», «Ոսկե գլոբուս» և BAFTA մրցանակներին։ 1980 թվականին, նա կրկին ներկայացվել է «Օսկար» և «Ոսկե գլոբուս» մրցանակների, այս անգամ «Սկսել սկզբից» (1979 թ.) կինոնկարում իր դերակատարման համար։
Ջիլ Քլեյբերգը հետագայում նույնպես շարունակել է իր գործունեությունը կինոյում և հեռուստատեսությունում, սակայն առավել արդյունավետությամբ նա աշխատել է թատրոնում։


== Անձնական կյանքը ==
1968 թվականին, Ջիլ Քլեյբերգը դրվագային դերով նկարահանվել է «Նյու-Յորքի ոստիկանությունը» հեռուստասերիալում, որտեղ ծանոթացել է Ալ Պաչինոյի հետ։ Նրանց միջև ծագած սիրավեպը տևել է շուրջ հինգ տարի։ 1979 թվականին Ջիլ Քլեյբերգը ամուսնացել է սցենարիստ Դեյվիդ Ռեյբի հետ և ունեցել երկու երեխա` մեկ որդի և մեկ դուստր։ Դուստրը դերասանուհի Լիլի Ռեյբն է։
Ջիլ Քլեյբերգը մահացել է 66 տարեկանում, 2010 թվականի նոյեմբերի 5-ին, քրոնիկական լիմֆոլեյկոզից։


== Մասնակի ֆիլմագրությունը ==


== Ծանոթագրություններ ==
Կիռցուոցա

Կիռցուոցա (էստ․՝ Kõrtsuotsa), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոլշիե Ալգաշի

Բոլշիե Ալգաշի (ռուս.՝ Большие Алгаши), գյուղ Ռուսաստանի Չուվաշիա հանրապետության Շումերլինկսկի շրջանի կազմում։
Բնակչությունը վերջին գրանցված տվյալներով կազմում էր 710 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3073) Կուրսկ

(3073) Կուրսկ (անգլ.՝ Kursk), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,242409 ա. մ., առավելագույնը մոտենում է 1,9369 ա. մ. հեռավորության վրա և հեռանում 2,5479 ա. մ.։ Արեգակի շուրջ մեկ ամբողջական պտույտ է կատարում 1226,51 երկրային օրվա ընթացքում, իր ուղեծրով շարժվելով միջինում 0,293516 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3073) Կուրսկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թունել (ֆիլմ, 1966)

«Թունել» (ռուս.՝ «Туннель»), 1966 թվականի խորհրդա-ռումինական գեղարվեստական ֆիլմ։


== Սյուժե ==
Ռումինիա, 1944։ Վեց հետախույզներ՝ ռուսներ և ռումինացիներ, սեփական կյանքի գնով խանգարում են հիտլերականներին՝ ոչնչացնել ռազմավարական կարևոր օբյեկտ՝ խորհրդային բանակի հարձակման ճանապարհին ընկած թունելը։


== Դերերում ==
Ալեքսեյ Լոկտև – լեյտենանտ Դենիսով
Իոն Դիկիսյանուն – կրտսեր լեյտենանտ Պետրեսկու
Վալենտինա Մալյավինա – Նատաշա
Մարգարետա Պիսլարու – Յուլյա
Լև Պրիգունով – Գրիշա
Ֆլորին Պիերսիկ – Դուցու
Վիկտոր Ֆիլիպով – Սերգեյ, սակրավոր 
Լեոնիդ Զվերինցև – Մոլչանով 
Շտեֆան Բենիկա – քելներ
Էմմերիխ Շեֆֆեր – Օտտո ֆոն Քելլեր
Գենադի Յուխտին – կապիտան Դրոնով
Իոն Անխել – սպա
Վասիլե Բրեսկանու
Վիկտորյա Դուխինա – սանինստրուկտոր
Յուրի Կիրեև – վիրավոր
Օվիդիա Մոլդավան – ոստիկան
Լյուդմիլա Մարչենկո – սպասուհի
Արթուր Մուրչենկին – Տոլյա
Դան Սպատարու – Ֆրիդրիխ
Եվգենի Տետերին – գնդապետ
Բորիս Կոժուխով – ռումինացի գնդապետ
Արկադի Տոլբուզին – գեներալ Վերյովկին
Ալեքսանդր Լեբեդև – Վերյովկինի հանձնակատարը


== Նկարահանող խումբ ==
Սցենարի հեղինակներ՝ Ֆրանչիսկ Մունտյանու, Գեորգի Վլադիմով
Ռեժիսոր՝ Ֆրանչիսկ Մունտյանու
Օպերատորներ՝ Յոլանդա Չեն-Յու-Լան, Ալեքսանդր Շելենկով
Նկարիչ՝ Մարսել Բոգոս, Առնոլդ Վայսֆելդ
Կոմպոզիտոր՝ Ջորջե Գրիգորիու
Ֆիլմի տնօրեններ` Մարկ Շադուր, Մ. Գեորայե


== Ծանոթագրություններ ==
The Night We Met

"The Night We Met", ամերիկյան Lord Huron-ի ռոք խմբի երգը։ Երգը ներառվել է երկրորդ ստուդիական ալբոմի՝ Strange Trails (2016)-ի մեջ։ Իր հայտնիությունը ստացել է ամրիկական ճանաչված «13 պատճառ՝ ինչու» սերիալում հնչելուց հետո։ "The Night We Met" երգը մի շարք երկրներում՝ Ավստրալիայում, Կանադայում, Ֆրանսիայում, Մեծ Բրիտանիայում և ԱՄՆ-ում ընդգրկվել էր տեղի լավագույն երգերի ցանկի մեջ։ Ձայնագրող ընկերությունների ամերիկյան ասոցիացիայի կողմից երգը արժանացել է պլատինե սերտեֆիկատի։


== Չարթեր ==


== Սերտեֆիկատ ==


== Ծանոթագրություններ ==
Ակացինգո

Ակացինգո (իսպ.՝ Acatzingo), մունիցիպալիտետ Մեքսիկայի հարավարևելյան մասում՝ Պուեբլա նահանգում։ Բնակչությունը՝ 40 439 մարդ։


== Պատմություն ==
Քաղաքը հիմնվել է 1895 թվականին։


== Ծանոթագրություններ ==


== Արտաքին հղումներ ==
Portal Acatzingo.net — Acatzingo, Puebla, México Archived 2017-09-25 at the Wayback Machine.